Amila Ramović

**Amila Ramović** (rođena 1977, Sarajevo) bosanskohercegovačka je kustosica i muzikologinja. Profesorica je na Univerzitetu u Sarajevu. Bila je izvršna direktorica fondacije Ars Aevi.

### Obrazovanje 
Odrasla je u Sarajevu, SR Bosna i Hercegovina. Srednju školu, Prvu gimnaziju i Srednju muzičku školu završila je (1992-1995). Iskustva umjetničkog života iz ratnog Sarajeva postat će kasnije kontinuirani predmet njenog profesionalnog interesa. Studirala je Muzičku akademiju Univerziteta u Sarajevu. Doktorirala je 2015. pod mentorstvom hrvatskog muzikologa akademika Nikše Gliga s temom ,,Zvuk kao materijal u savremenoj umjetnosti".

### Karijera 
Karijeru je započela kao dio tima Projekta Ars Aevi za Muzej savremene umjetnosti Sarajevo od 2000.. Bila je izvršna izvršna direktorica Fondacije Ars Aevi od 2005. do 2017. Fondacija je bila fokusirana na stvaranje uslova za izgradnju budućeg Muzeja savremene umjetnosti Ars Aevi po arhitektonskim projektima Renza Piana. Tokom tog perioda bila je angažirana na postavci, zaštiti i promociji Kolekcije Ars Aevi u sarajevskom Art Depou. Organizirala je desetine izložbi i projekata iz oblasti savremene umjetnosti u BiH i inostranstvu, među kojima izložbe Michelangela Pistoletta, Grupe Irwin, Daniela Burena, Josepha Kosutha, Jannisa Kounellisa, Josepha Beuysa, Jusufa Hadžifejzovića, Bizhana Bassirija, Maje Bajević, Prvog paviljona Bosne i Hercegovine na Venecijanskom bijenalu 2003 godine, te izložbe 16 bh. umjetnika Artefacts: Bosna i Hercegovina na Venecijanskom bijenalu 1992-2013 u Domu mladih u Sarajevu (2015).

#### Venecijansko bijenale 
Bila je koordinatorica u projektu predstavljanja prvog bosanskohercehovačkog paviljona na Venecijanskom bijenalu, 2003. u produkciji Ars Aevi na kojem su predstavljena četiri bh. umjetnika za četiri bijenala koja je BiH „propustila“ od svoje nezavisnosti, Maja Bajević, Jusuf Hadžifejzović, Edin Numankadić, Nebojša Šerić Shoba. Bila je kustosica samostalne izložbe Brace Dimitrijevića Future Post History na Venecijanskom bijenalu u Muzeju moderne umjetnosti Ca' Pesaro (2009) u produkciji Ars Aevi. Izložba je kasnije predstavljena u Vijećnici u Sarajevu (2010).

#### Saradnja s bosanskohercegovačkim umjetnicima 
U saradnji s grupom Sing Sing (Anur, Juriša Boras, Damir Nikšić, Kurt&Plasto, Shoba) kurirala je samostalne izložbe Anura Hadžiomerspahića i Nebojše Šerića Shobe u Centru za savremenu umjetnost Spazio Gerra u Italiji (2010). Kurirala je veliku retrospektivnu izložba grupe Sing Sing ,,Fašizam je opijum za mase" postavljene u sarajevskoj Vijećnici (2011) i te u Muzeju moderne i savremene umjetnosti u Saint Etienneu] u Francuskoj (2012). Prema konceptu Amile Buturović, kurirala je izložbu Memories in Stone (Azra Akšamija, Amila Buturović, Velibor Božović, Addis Fejzić) u Zemaljskom muzeju Bosne i Hercegovine (2018). Kurirala je samostalnu izložbu Bojana Stojčića Viva la Transicion! u Umjetničkoj galeriji Bosne i Hercegovine 2020. 2021. producirala je i kurirala prvu veliku monografsku samostalnu izložbu Selme Selman u Umjetničkoj galeriji Bosne i Hercegovine. Održala je predavanja i radionice u mnogim institutcijama savremene umjetnosti, poput Tate Modern, Schirn Kunsthalle, Gropius Bau.

#### Projekti u oblasti muzike 
U projektu Sarajevo Sonic Studio koji je realizirala s kompozitorima: Heiner Goebbels, Peter_Ablinger, Philippe Manoury, Vinko Globokar, kurirala je izložbu Petera Ablingera Fonorealizmi (2014) u Hanikahu u Sarajevu. Bila izvršna direktorica Sarajevo Chamber Music Festivala u saradnji s Manhattan Quartetom (2012-2017).
Predaje teoriju savremene muzike na Muzičkoj akademiji Univerziteta u Sarajevu.

#### Ostali projekti 
Nakon saradnje u programu film.factory u Sarajevu 2015-2016, sarađivala je s rediteljem Tarr Bélom Tarrom na produkciji njegove samostalne izložbe Till the End of the World Eye Filmmuseum] u Amsterdamu gdje je bila dio kustoskog tima (2018), a zatim i monumentalnog instalativno-performativnog projekta Missing People koji je za Wiener Festwochen ostvaren s učešćem 250 bečkih beskućnika (2019). S Damirom Uzunovićem i Aleksandrom Hemonom, suosnivačica je i koodirektorica Bookstan Festivala Bookstan No East, No West (2016-2018). 
 
### Priznanja 
Dodijeljeno joj je priznanje Honorary Fellow of Arts_University_Plymouth Plymouth College or Art u Velikoj Britaniji.

Godine 2022. Primila je AMUS-ovu nagradu “Vlado Milošević” za muzikologiju i muzičku publicistiku.

## Reference 
## Vanjski linkovi